Քոչարյանի ասելով, Ռուսաստանն այն երկիրը չէ, որի հետ կարելի է նման տոնով խոսել` կոչ անելով հարմարվել նոր իրողություններին: «Դա ռազմավարական գործընկեր է, և առանց նրա հնարավոր չէ ապահովել երկրի անվտանգությունը՚, - ընդգծել է Քոչարյանը: Նա հիշատակել է նաև ՀԿԵ-ում ստուգումները, հայտարարելով, թե դա ճիշտ մոտեցում չէ ռուսական ներդրողի աշխատանքին` կոչ անելով զգուշավորության: Անդրադառնալով Ադրբեջանի հետ Ռուսաստանի զենքի գործարքներին` նախկին նախագահն ընդգծել է, թե հանուն երկրի «կարծեցյալ արժանապատվության՚, որի մասին խոսում են նոր ղեկավարները, կշեռքի նժարին է դրվում երկրի անվտանգությունը, Արցախի անվտանգությունը: «Եվ մեր ժողովուրդը պետք է լսի նաև այս տեսակետը: իսկ ինչ է, մենք այլընտրանքային կարծիքի իրավունք չունե՞նք՚, - ասել է երկրորդ նախագահը: